รัฐบาลไทย-ข่าวทำเนียบรัฐบาล-ปลัด มท. มอบนโยบายการทำงานคนมหาดไทย 14 จังหวัดภาคใต้ เน้นย้ำผู้นำต้องเป็นต้นแบบ สร้างคนมหาดไทยส่งต่อเจตจำนงบำบัดทุกข์ บำรุงสุข สู่การพัฒนาหมู่บ้านยั่งยืน เพราะจุดแตกหักของงาน มท.
วันศุกร์ที่ 16 กุมภาพันธ์ 2567
16/02/2567
ปลัด มท. มอบนโยบายการทํางานคนมหาดไทย 14 จังหวัดภาคใต้ เน้นย้ําผู้นําต้องเป็นต้นแบบ สร้างคนมหาดไทยส่งต่อเจตจํานงบําบัดทุกข์ บํารุงสุข สู่การพัฒนาหมู่บ้านยั่งยืน เพราะจุดแตกหักของงาน มท.
ปลัด มท. มอบนโยบายการทํางานคนมหาดไทย 14 จังหวัดภาคใต้ เน้นย้ําผู้นําต้องเป็นต้นแบบ สร้างคนมหาดไทยส่งต่อเจตจํานงบําบัดทุกข์ บํารุงสุข สู่การพัฒนาหมู่บ้านยั่งยืน เพราะจุดแตกหักของงานมหาดไทยอยู่ที่หมู่บ้าน
เมื่อวันที่ 15 ก.พ. 67 เวลา 14.15 น. นายสุทธิพงษ์ จุลเจริญ ปลัดกระทรวงมหาดไทย เป็นประธานในการประชุมขับเคลื่อนการดําเนินงานตามนโยบายของรัฐบาลและภารกิจสําคัญของปลัดกระทรวงมหาดไทย ในโครงการอบรมเพิ่มประสิทธิภาพผู้นํา ในการเสริมสร้างบทบาทของหมู่บ้านสู่การพัฒนาประเทศอย่างยั่งยืน ประจําปีงบประมาณ พ.ศ. 2567 พื้นที่ภาคใต้ 14 จังหวัด ได้แก่ จังหวัดกระบี่ ชุมพร ตรัง นครศรีธรรมราช นราธิวาส ปัตตานี พัทลุง พังงา ภูเก็ต ยะลา ระนอง สงขลา สตูล และสุราษฎร์ธานี ณ โรงแรมรอยัล ภูเก็ต ซิตี้ อําเภอเมืองภูเก็ต จังหวัดภูเก็ต โดยมีนายอรรษิษฐ์ สัมพันธรัตน์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายขจร ศรีชวโนทัย อธิบดีกรมส่งเสริมการปกครองท้องถิ่น นายโสภณ สุวรรณรัตน์ ผู้ว่าราชการจังหวัดภูเก็ต รองอธิบดีกรมการปกครอง รองอธิบดีกรมที่ดิน รองอธิบดีกรมป้องกันและบรรเทาสาธารณภัย ผู้บริหารระดับสูงของกระทรวงมหาดไทย นายประสพโชค อยู่สําราญ ที่ปรึกษาปลัดกระทรวงมหาดไทย หัวหน้าส่วนราชการระดับจังหวัดในสังกัดกระทรวงมหาดไทย และนายอําเภอ เข้าร่วมการประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า การประชุมในวันนี้มีใจความสําคัญ 2 นัย ด้วยกัน นัยแรก คือ ตั้งใจจะมาพบท่านผู้บริหารพื้นที่ภาคใต้ 14 จังหวัด ทําให้เกิดความคุ้นเคย เสริมสร้างความรักสามัคคี และมาร่วมแลกเปลี่ยนมุมมองประสบการณ์การทํางานและฝากฝังความหวังในการทําหน้าที่บําบัดทุกข์ บํารุงสุขให้กับพี่น้องประชาชน รวมถึงมาร่วมรับฟังปัญหาต่าง ๆ ที่เกิดขึ้น ต่อมานัยที่ 2 คือ การมาย้ําเตือนและมาทําความเข้าใจกับข้าราชการกระทรวงมหาดไทยราชสีห์ผู้ภักดีต่อแผ่นดินให้ตระหนักว่า ยุคสมัยใหม่ของการเปลี่ยนเเปลงได้มาถึงแล้ว ซึ่งจะเป็นยุคที่มีการเปลี่ยนเเปลงอย่างรวดเร็ว และมีภัยคุกคามต่อความศรัทธาของคนในสังคมในทุก ๆ เรื่อง ดังนั้น ผู้ว่าราชการจังหวัด และนายอําเภอ ในฐานะนายกรัฐมนตรีประจําพื้นที่ เป็นผู้นําตามกฎหมาย และเป็นกลไกสําคัญที่จะขับเคลื่อนนโยบายของรัฐบาลให้เกิดผลสัมฤทธิ์สูงสุดเพื่อพี่น้องประชาชนจึงจําเป็นที่จะต้องร่วมพูดคุยกัน
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า หลักสําคัญของการทํางานทุกงานให้สําเร็จ คือ การครองตน ครองคน ครองงาน และการน้อมนําหลักปรัชญาของเศรษฐกิจพอเพียงไปใช้ ที่มี 3 ห่วง ความพอประมาณ มีเหตุผล มีภูมิคุ้มกัน 2 เงื่อนไข มีคุณธรรม นําความรู้ (เงื่อนไขความรู้ 3 ร รอบรู้ รอบคอบ ระมัดระวัง) ประการที่ 1 การครองตน พี่น้องข้าราชการทุกคนจะต้องรู้จักการวางตัวให้เหมาะสมเป็นที่เลื่อมใส และศรัทธาของพี่น้องประชาชน โดยเฉพาะการครองตนในตําแหน่ง ผู้ว่าราชการจังหวัด และนายอําเภอนั้น มีความสําคัญเป็นอย่างยิ่ง เนื่องจากผู้นําจําเป็นต้องครองตนเป็นต้นแบบสู่ประการที่ 2 คือ การครองคน ของทั้งพี่น้องประชาชน ผู้ใต้บังคับบัญชา และ 7 ภาคีเครือข่าย ประกอบด้วย เพื่อนข้าราชการ ผู้นําศาสนา บุคลากรทางการศึกษา และภาควิชาการ ผู้นําชุมชน ปราชญ์ชาวบ้าน ปราชญ์ท้องถิ่น ภาคเอกชน ภาคประชาสังคม และภาคสื่อสารมวลชน ซึ่งในหลักศาสนาพุทธก็ได้แบ่งการครองคนออกเป็นบุคคลประเภทต่าง ๆ ตามหลักธรรม "ทิศ 6"
"ประการที่ 3 คือ การครองงาน ทุกคนทํางานในหน้าที่ของตนให้ดี แล้วเสริมสร้างความศรัทธา ความเชื่อมั่นด้วยการสื่อสาร คนมหาดไทยต้องฝึกคนให้เป็นนักสื่อสารสังคม ต้องสร้างความรู้ และทักษะการสื่อสารยุคใหม่ ทั้งการเขียน การอ่าน การตัดต่อ เเละส่งเสริมกระตุ้นให้รู้จักบทบาทหน้าที่ภารกิจของกระทรวงมหาดไทยไม่ใช่เพียงแค่บทบาทเฉพาะหน่วยงานต้นสังกัดเท่านั้น หลักสําคัญ คือ RER ที่ประกอบด้วย R-Routine Job คือ งานประจําหรือภารกิจในหน้าที่ต้องไม่บกพร่อง E-Extra job คือ งานที่เป็นความคิดสร้างสรรค์ และสิ่งสําคัญที่สุดคือ R-Report คือ การสื่อสาร การพูดคุย การประชุม เรารู้ดีว่ามนุษย์มีข้อจํากัด แม้ว่าตําเเหน่งสูง คนเดียวทําอะไรไม่ได้ ดังนั้น ผู้ว่าฯ นายอําเภอ ต้องคํานึงถึงเป้าหมายการพัฒนาที่ยั่งยืน (SDGs) โดยเฉพาะข้อที่ 17 Partnership ซึ่ง กระทรวงมหาดไทยเราได้เเปลงมาเป็น จังหวัด/อําเภอบําบัดทุกข์บํารุงสุข แบบบูรณาการอย่างยั่งยืน ในฐานะนายกรัฐมนตรี หรือผู้นําประจําพื้นที่ จะต้องบูรณาการงานทุกกระทรวง ทบวง กรม ให้เป็นเนื้อเดียวกัน ไม่ใช่เน้นเเต่งานด้านความมั่นคงและรักษาความสงบเรียบร้อย เพราะการบูรณาการงานเเต่ละงานจะช่วยส่งเสริมกัน เช่น งานสาธารณสุข ถ้าส่งเสริมให้คนมีร่างกายเเข็งเเรงห่างไกลโรคภัยไข้เจ็บ ความทุกข์ก็ไม่มาเยือน ต่อมาบูรณาการสิ่งที่สอง คือ สรรพกําลัง ระบบราชการยุคนี้มีคนน้อย แล้วคนที่มีอยู่ก็มีสมรรถนะ หรือมีศักยภาพที่ไม่ได้สูงเหมือนสมัยก่อน เพราะปัจจุบันผู้สําเร็จการศึกษาในระดับปริญญาตรีมีทางเลือกสูง และมักมีโอกาสได้เข้าทํางานในองค์กรภาคธุรกิจเอกชนชั้นนําของประเทศ ส่วนคนในองค์กรบ้างก็หมดไฟ บ้างก็อายุมาก หรือบ้างไม่ได้ถูกพัฒนา หรือด้วยเหตุปัจจัยอื่น ๆ ถ้าเราบูรณาการ ทั้ง 7 ภาคีเครือข่ายมาร่วมเป็นพันธมิตรจิตอาสา ร่วมกันพัฒนาคุณภาพชีวิตประชาชนจะช่วยทําให้ภารกิจประสบความสําเร็จง่ายขึ้น" นายสุทธิพงษ์ฯ กล่าว
ปลัดกระทรวงมหาดไทย กล่าวต่อว่า จากที่กล่าวมานี้ จุดแตกหักของงานกระทรวงมหาดไทยอยู่ที่หมู่บ้าน ผู้ว่าราชการจังหวัด และนายอําเภอ ต้องใช้ความกล้าหาญในการผลักดันผู้ใต้บังคับบัญชา ให้ฝึกปฏิบัติด้วยหลักการ "รองเท้าสึกก่อนกางเกงขาด" ผู้นําต้องเป็นต้นเเบบจึงเป็นที่มา "ผู้นําต้องทําก่อน" ต้องลงพื้นที่ไปพบปะกับพี่น้องประชาชน เพื่อรับฟังปัญหาเเละความคิดสร้างสรรค์ใหม่ ๆ เพื่อนํามาพัฒนา การเป็นต้นเเบบต้องเป็นเหมือนครู พี่เลี้ยง และนําหลักการโค้ชชิ่งมาใช้ด้วยการทําให้เห็นเป็นตัวอย่าง และการปล่อยให้เขาลองฝึกปฏิบัติแล้วให้คําเเนะนํา เราต้องช่วยกันสร้างลูกหลานมหาดไทยให้เข้มเเข็ง กระทรวงมหาดไทยโชคดีได้รับพระมหากรุณาธิคุณจากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพระราชทานเเนวทางหมู่บ้านยั่งยืนให้ปลัดกระทรวงมหาดไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย นายอรรษิษฐ์ สัมพันธรัตน์ อธิบดีกรมการพัฒนาชุมชน ซึ่งปัจจุบันดํารงตําเเหน่ง อธิบดีกรมการปกครอง และนางจิณณารัชช์ สัมพันธรัตน์ ประธานชมรมแม่บ้านพัฒนาชุมชน ที่ห้องเอนกประสงค์ วังศุโขทัย พระองค์พระราชทานหนังสือ Sustainable City พร้อมพระราชทานหน้าที่ว่าไปทําให้เกิด "หมู่บ้านยั่งยืน" (Sustainable Villages) ซึ่งบรรพบุรุษชาวมหาดไทยได้ให้ความสําคัญกับหมู่บ้านมาตลอด 132 ปีแห่งการบําบัดทุกข์ บํารุงสุข เราจึงมีกลไกปลัดประจําตําบล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานเเนวทางการทํางานว่า ต้องมี 4 ร่วม ร่วมคิด ร่วมวางเเผน ร่วมทํา และร่วมรับประโยชน์ ต้องไปคุยเเละทําด้วยกัน สอดคล้องกับเเนวคิดที่รองเท้าสึกก่อนกางเกงขาด ซึ่งในห้วงปีที่ผ่านมา ผมได้ขอให้อธิบดีกรมการปกครองช่วยทําทีมจังหวัด อําเภอ ตําบล หมู่บ้าน ให้เข้มเเข็งเป็น Partnership ที่สําคัญของคนมหาดไทย โดยเฉพาะการสร้างผู้นําที่เข้มเเข็งที่สามารถกระตุ้นให้ทีมงานมี Passion มีจิตใจที่รุกรบ Change for Good เพื่อส่วนรวมได้ ดังนั้น ทีมอําเภอบําบัดทุกข์ บํารุงสุข แบบบูรณาการอย่างยั่งยืน ต้องผลักดันให้มีในทางปฏิบัติให้มีตัวชี้วัดในการประเมินผลการปฏิบัติราชการ การโค้ชชิ่ง คือ การช่วย เป็นการดําเนินการทางวินัยอย่างหนึ่ง ที่ไม่ได้เกิดผลเสียในทางลบ เเต่กลับส่งเสริมให้ผู้ได้รับการโค้ชชิ่งมีพัฒนาการเเละทักษะที่เหมาะสมต่อการทํางาน ถ้าโค้ชชิ่งเเล้วยังตกตัวชี้วัดอีกก็ต้องมีมาตรการต่อไป
ยกตัวอย่าง กองการเจ้าหน้าที่ เสนอให้ลงนามประกาศบรรจุเเต่งตั้งข้าราชการใหม่ ผมก็มีความเห็นว่าควรมีการเสนอให้ช่วยจัดฝึกอบรมเรื่องระเบียบสารบรรณ ระเบียบวินัย การเขียนหนังสือราชการ เรื่องอื่น ๆ ที่เป็นพื้นฐาน สิ่งเหล่านี้เราต้องช่วยคิด เเละสอนผู้ใต้บังคับบัญชาของเรา หรือเรื่องที่มีข้อสั่งการให้สํารวจให้บุคลากรที่ไม่เคยทํางานอยู่ภูมิภาค ก็ให้พิจารณาหมุนเวียนตําเเหน่งเพื่อสร้างประสบการณ์การทํางาน โดยให้มีผลกระทบต่อวิถีชีวิตส่วนตัวน้อยที่สุด เพราะไม่ได้มีเจตนาจะกลั่นเเกล้งเเต่ต้องการสร้างคน คําตอบของภารกิจกระทรวงมหาดไทยอยู่ที่ 76 จังหวัด 878 อําเภอ 7,255 ตําบล และ 75,142 หมู่บ้าน หรือท่านผู้ว่าราชการจังหวัดอาจมีคําสั่งภายใน สลับหมุนเวียนบุคลากรภายในจังหวัดให้ไปทํางานที่อําเภอเรียนรู้อยู่สัก 15 - 20 วัน เป็นอย่างน้อย หรือให้นายอําเภอมาเรียนรู้งานที่สํานักงานจังหวัด เป็นต้น ก็เป็นเรื่องดีที่พวกเราต้องช่วยกัน การกระทําเเบบนี้อาจทําให้รู้สึกลําบาก เเต่จะเป็นประโยชน์ต่อองค์กรในอนาคต ที่จะช่วยทําให้เกิดหมู่บ้านยั่งยืนให้ทุกหมู่บ้านโดยไม่ทิ้งใครไว้ข้างหลัง (No one left behide) ที่มีทั้งความมั่นคงทางอาหาร สิ่งเเวดล้อมที่ดี มีการคัดเเยกขยะ ธนาคารขยะ ถังขยะเปียกลดโลกร้อน การสร้างจิตสํานึกต่อทรัพยากรดินและน้ําเนื่องในวันดินโลก (World Soil Day) ภายใต้เเนวคิดดินดี น้ําดี ชีวีมีสุขอย่างยั่งยืนภารกิจการเเก้ไขปัญหาความยากจน การถ่ายทอดประเพณีวัฒนธรรม ศิลปะ การรวมกลุ่มดูเเล คุ้ม ป๊อก หย่อม บ้าน เพื่อนช่วยเพื่อน ช่วยเหลือสงเคราะห์เอื้อเฟื้อกัน ป้องกันยาเสพติด อาชญากรรมรูปแบบใหม่ สิ่งที่กล่าวมาหวังพึ่งพวกเราทุกคน ฝากความหวังงานราชสีห์ผู้ภักดีต่อเเผ่นดินต้องใช้ทั้งยาฝรั่ง ไปดูข้อมูลจาก ThaiQM อะไรเเก้ได้ก็แก้ก่อน อะไรเเก้ไม่ได้ต้องทําการหารือ เเล้วร่วมกันเเก้ปัญหา ตัวอย่างเรื่องของการเเก้ไขปัญหาหนี้นอกระบบ ได้บูรณาการส่งข้อมูลให้สํานักงานตํารวจแห่งชาติ ในส่วนของมูลหนี้ก็นําธนาคาร และสถาบันทางการเงิน เข้ามาช่วยบรรเทา เเละยาไทย คือ การลดรายจ่าย ทําบัญชี สร้างความมั่นคงทางอาหาร สร้างโอกาส ส่งเสริมอาชีพ รวมกลุ่มเป็น OTOP หรือพัฒนาสิ่งที่ทําให้ดีขึ้น ระบบคุ้มบ้าน หย่อมบ้านต้องเข้มเเข็ง คณะกรรมการหมู่บ้าน คุ้ม ป๊อก หย่อม ต้องเข้มเเข็ง ทีมข้าราชการประจําตําบลต้องเข้มเเข็ง ต้องทําให้ทีมที่เป็นทางการประจําหมู่บ้านเข้มเเข็ง เเละขยายผลไปสู่ทีมจิตอาสา 7 ภาคีเครือข่าย
นอกจากนี้ การกระตุ้นปลุกเร้า พูดคุย ตรวจเยี่ยม ติดตาม และประเมิน เป็นเรื่องสําคัญ ตัวชี้วัดต่าง ๆ ที่ตกเกณฑ์ เราต้องให้ความสําคัญ ทั้ง ITA PMQA หรืออื่น ๆ เพราะเป็นเครื่องมือตรวจสุขภาพงานประจํา ระบบจัดเก็บข้อมูลเอาใจใส่ในเนื้องาน ฝากเป็นข้อเตือนใจ ฝากความหวัง เพื่อให้พระราชปณิธานของพระบาทสมเด็จพระเจ้าอยู่หัว ในการทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้หลักปรัชญาของเศรษฐกิจพอเพียง" เกิดขึ้น ขอให้ไปติดเตือนใจ และค่อย ๆ คิดว่า ประเทศชาติมั่นคง คือ วิธีคิด แก้ไขในสิ่งผิด คือ วิธีการทํางาน ดูว่าอะไร คือ ปัญหาอุปสรรค ให้สํารวจเเล้วปรับให้ดี เพื่อการทํางาน สืบสานพระราชปณิธาน เป็นเเนวทางในการทํางานเรื่องต่าง ๆ ทั้ง 5,151 โครงการภายใต้หลักปรัชญาของเศรษฐกิจพอเพียง การพึ่งพาตนเอง มีเหตุมีผล มีความรู้ มีคุณธรรม หมู่บ้านต้องดี เพื่อนต้องช่วยเพื่อน บางบ้านมีผู้สูงวัย มีผู้ป่วยติดเตียง บ้านใกล้เรือนเคียงก็ต้องช่วยกัน ทั้งหมดอยู่ที่ใจ ใจต้องเป็นนาย กายต้องเป็นบ่าว ผู้นําต้องสร้าง Passion ใจมุ่งมั่นอยากเห็นประชาชนมีความสุข เราต้องอดทน เเละไม่เเสดงความเหน็ดเหนื่อย วันนี้เมื่อเรามีหน้าที่ก็ต้องทําหน้าที่ให้ดีที่สุดเพื่อประชาชน คนมหาดไทยต้องพิสูจน์ให้เห็นว่าเราทําได้ เเละผมเชื่อว่าเราทําได้ถ้าเราลงมือทํา
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood